Odd Olsen Ingerø

Odd Rikhart Olsen Ingerø (født 22. september 1950 i Skjeberg) er en norsk jurist. Han var sysselmann på Svalbard i periodene 2001–2005 og 2009–2015. I perioden fra 2005 til 2009 var han leder av Kripos.

Tidlig på 1980-tallet var han statsadvokatfullmektig i Nordland, frem til han i 1984 ble ansatt i et vikariat som politiinspektør ved Skien politikammer – en stilling som senere ble fast. Han var politimester i Sør-Varanger politidistrikt i tiden 1985 til 1997. Høsten 1997 ble han utnevnt til ny politimester ved Fredrikstad politikammer, og tiltrådte i den nye stillingen 2. januar 1998. 

Ingerø har erfaring fra fengselsstyret i Justisdepartementet. Han har vært politijurist i Kirkenes, dommerfullmektig i Vardø og statsadvokatfullmektig.

Ingerø ble i 2009 tildelt Politiets hederskors.«Disse har fått Politiets Hederskors», Politiforum, 26. april 2012.

 Referanser 

 Eksterne kilder 

Kategori:Norske politimestere
Kategori:Sysselmenn på Svalbard
Kategori:Norske politijurister
Kategori:Politiets hederskors
Kategori:Personer fra Sarpsborg kommune